Diari Oficial de la Generalitat Valenciana


Sumari del DOGV 5081, del 30-08-2005 (2005/9272)

ORDE de 30 de juny de 2005, de la Conselleria de Cultura, Educació i Esport, per la qual es modifica l'autorització en el nivell d'Educació Infantil, primer cicle, al centre docent privat .Encarna Landete y Ana Boix., de L'Alcúdia (València).
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5081

Data del DOGV
:   30-08-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/9272


Data del document
:   30-06-2005

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * Alcúdia, l'
    * ensenyament privat
    * centre d'ensenyament

ORDE de 30 de juny de 2005, de la Conselleria de Cultura, Educació i Esport, per la qual es modifica l'autorització en el nivell d'Educació Infantil, primer cicle, al centre docent privat ?Encarna Landete y Ana Boix?, de L'Alcúdia (València). [2005/9272]
  
L'expedient ha sigut iniciat a instància del representant de la titularitat del centre docent privat ?Encarna Landete y Ana Boix?, número de codi 91124319, situat a l'avinguda Calvo Acacio núm. 3, de L'Alcúdia (València), el qual sol·licita la modificació de l'autorització per canvi d'ús d'una unitat d'Educació Infantil, primer cicle, per a xiquets de 0 a 1 any, que es destinarà per a xiquets de 2 a 3 anys.
  
La Direcció General d'Ensenyament va declarar, per Resolució de 30 de març del 2005, l'adequació de les instal·lacions proposades, quant a espais educatius es referix, al que disposa la normativa aplicable.
  
D'acord amb l'informe d'11 de març del 2005, del Servici de Projectes i Construccions Educatives d'esta Conselleria, la modificació introduïda consistix en l'ampliació de la superfície d'un aula per a xiquets de 2 a 3 anys, amb la qual cosa la ratio alumne-superfície i el màxim d'alumnes per unitat es complixen per a 38 llocs escolars.
  
L'expedient ha sigut tramitat per la Direcció Territorial de Cultura, Educació i Esport de València, i inclou informe favorable de la Unitat Tècnica de Construccions.
  
Vista la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE 04.10.90) d'Ordenació General del Sistema Educatiu; la Llei Orgànica 10/2002, de 23 de desembre (BOE de 24.12.02), de Qualitat de l'Educació; el Reial Decret 1.318/2004, de 28 de maig (BOE de 29.05.04), pel qual es modifica el Reial Decret 827/2003, de 27 de juny (BOE de 28.06.03), pel qual s'establix el calendari d'aplicació de la nova ordenació del sistema educatiu, establida per la Llei Orgànica 10/2002; el Reial Decret 1.004/1991, de 14 de juny (BOE de 26.06.91), pel que fa als requisits d'instal·lacions per a l'Educació Infantil, primer cicle, de conformitat amb el que establix la disposició transitòria segona, punt 2, de la Llei Orgànica 10/2002, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyances de règim general no universitàries.
  
En exercici de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Modificar l'autorització del nivell d'Educació Infantil, primer cicle, al centre que a continuació s'indica, en els termes que s'especifiquen.
  
Centre: ENCARNA LANDETE Y ANA BOIX
  
Titulars: Encarnación Carmen Landete Hervás i Ana Boix Hernández
  
Domicili: Av. Calvo Acacio, 3
  
Localitat: L'Alcúdia
  
Província: València
  
Codi: 60051878
  
Modificació que s'autoritza:
  
- S'autoritza el canvi d'ús d'una unitat per a xiquets de 0 a 1 any, que es destinarà per a xiquets de 2 a 3 anys, augmentant per tant el nombre de llocs escolars en 10 per al nivell d'Educació Infantil, primer cicle, de manera que el centre queda configurat en la seua totalitat amb la composició següent:
  
- 3 unitats d'Educació Infantil, primer cicle, amb 51 places escolars, distribuïts de la manera següent:
  
- 1 unitat per a xiquets d'1 a 2 anys, amb 13 places escolars
  
- 2 unitats per a xiquets de 2 a 3 anys, amb 38 places escolars
  
De conformitat amb el que disposa l'article 8.1 del Reial Decret 332/1992, la present autorització produirà efectes a partir del curs acadèmic immediatament següent al de la data de la present Orde
  
Disposició addicional única
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
De conformitat amb el que establixen els articles 107, 116 i 117, de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, contra el present acte, que posa fi a la via administrativa, es podrà interposar potestativament un recurs en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes a comptar des de l'endemà de la seua notificació o publicació segons corresponga.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació o publicació segons corresponga.
  
València, 30 de juny de 2005
  
El conseller de Cultura, Educació i Esport,
  
ALEJANDRO FONT DE MORA TURÓN